เรื่องร้องเรียน: ด่วนที่สุด เรื่องที่ต้องการแจ้งและเคยมีการเรียกสอบแล้วแต่พบว่าไม่มีมูล ซึ่งไม่ทราบว่าสอบกันอย่างไร? เพราะเหตุใดเพราะปัจจุบันยังคงกระทำการทุจริตอย่างโจ่งแจ้งเหมือนเดิมในทุกๆเดือน ตลอดทั้งปี 2565 นั้น หัวหน้าฝ่ายรักษาความสะอาดและสวนสาธารณะ ส.น.ง.เขตราษฏร์บูรณะ มีพฤติกรรมเรียกรับเงินเพิ่มจากลูกจ้างทุกเดือน เช่น รถขยะคันละ 2,000 บาท ถ้าเป็นรายบุคคล คนละ 500 บาท และหากใครอยากได้ขั้นเพิ่ม 2 ขั้น ต้องซื้อเท่านั้นไม่มีการพิจารณาตามผลงานซึ่งตามระเบียบแล้วเป็นเช่นไร? ส่วนคนที่ถือเงินส่งให้หัวหน้าฝ่ายฯ สิ้นปี 2565 นี้ได้ประกาศแจ้งให้ทราบโดยทั่วกันว่าคนของเค้าที่ร่วมกันกระทำทุจริตจะได้ขั้นพิเศษเพิ่ม โดยไม่ชอบธรรม  จึงอยากให้ท่านช่วยรีบดำเนินการตรวจสอบและทำเรื่องย้ายหรือไล่ออกจากราชการ เพราะ ทั้งลูกจ้างชั่วคราว ลูกจ้างประจำ และข้าราชการ หรือผู้เกี่ยวข้องอื่นๆ ต่างเดือดร้อนและยังคงโดนกดดันบีบบังคับในการเรียกรับเงินในทุกๆเดือน  เคยมีการร้องเรียนเรื่องนี้ไปแล้วหลายครั้งจากหลายๆ เขตฯ แต่เจ้าตัวยังคงดำรงตำแหน่งและยังทำการทุจริตแบบเดิมๆ โดยไม่ระอายและไม่เกรงกลัวต่อกฎหมายใดๆ   ฝากถึงผู้ที่เกี่ยวข้องช่วยเร่งดำเนินการโดยเร่งด่วน
การดำเนินการของเจ้าหน้าที่: สำนักงานเขตราษฎร์บูรณะ ได้ดำเนินการตามพระราชบัญญัติระเบียบข้าราชการกรุงเทพมหานครและบุคลากรกรุงเทพมหานคร พ.ศ. 2554 ซึ่งอำนาจเป็นของปลัดกรุงเทพมหานคร อยู่ในขั้นตอนสืบสวนข้อเท็จจริงของคณะกรรมการ กรณียังไม่ถึงที่สุด ผลเป็นประการใด จะดำเนินการตามกฎหมายต่อไป
ความเห็นของผู้แจ้ง: กรุณาเร่งรัดการตรวจสอบถึงการกระทำทุจริตเรื่องนี้โดยด่วนเพราะพนักงานและลูกจ้างส่วนใหญ่เดือดเนื้อร้อนใจโดนบังคับเรี่ยไรการเก็บเงินกับเรื่องนี้มานานเป็นปี และหวังว่าจะทำการสืบสวนโดยโปร่งใส
พื้นที่: แขวงราษฎร์บูรณะ เขตราษฎร์บูรณะ กรุงเทพมหานคร